google/wiki40b huggingface dataset:
Rugby union under Middelhavslekene 1983

Rugby union under Middelhavslekene 1983. Rugby union var en av flere sporter under de niende middelhavslekene som ble arrangert i Casablanca i Marokko i perioden 3. til 17. september 1983. Det var tredje gangen som rugby union var med på programmet under Middelhavslekene. Det var en turnering for menn, fire lag deltok.
Maisi

Utseende

En ganske liten, hvelvet, rødbrun trebukk. Kroppsformen er kort og bred, høyt hvelvet. Oversiden er ganske kraftig punktert. Antennene er kortere enn kroppen og ganske tynne.

Levevis

Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

Utbredelse

Arten lever på Cuba.
Trini Lund

Teatret

Hun gikk ut av Statens Teaterhøgskole i 1975 og har siden debuten samme året, har vært tilknyttet Det norske teatret, der hun har markert seg i roller som "Vårt vesle krypinn" i 1979, "Vegen til Mekka" i 1987 og "Tida er vår heim" i 1993–94 der hun er søster til Bjørn Floberg.

TV

På TV-lerretet ble hun i 1978 kjent som «Elis» i Blindpassasjer (TV-serie), samboer til en debuterende Bjørn Floberg som «Akeron».  Året før hadde hun gjort seg bemerket som «Sunniva Sylvin» i Lykkespill (TV-serie) der hun var kjæresten til både Bjørn Floberg og avdøde Georg Løkkeberg.

Kabaret

Hun har også medvirket i kabareten "Nå seile vi på Mjøsa" basert på Alf Prøysens musikk, deriblant landeplagen Så seile vi på Mjøsa i 1989.
Lund  stod selv for tekstutvalget til sin solo i Bertolt Brechts kabaret "Blodhunden", som hun utviklet 1988–89 i samarbeid med regissør Erik Lie.

Sirkus

I 1984 reiste hun og Henrik Scheele med Cirkus Berny som klovner. Året efter, i 1985, satte de opp Cabaret i Bernys sirkustelt på Majorstuen med Trini og Frode Rasmussen, Trini var Sally Bowles.

Oppvekst og utdanning

Hun er  oppvokst i Makrellbekken og i England. Faren Vilhelm Lund (1900–82) var skuespiller. Efter skolegang på den katolske St. Sunniva skole studerte hun kunsthåndverk i England og Statens teaterhøgskole, ferdig der i 1975.
Kvitsøy trafikksentral

Kvitsøy trafikksentral er en maritim trafikk- og lossentral på Kvitsøy i Rogaland underlagt Kystverket. Den ble åpnet 3. januar 2003 som den fjerde i rekken, etter Horten, Brevik og Fedje.
Fra Kvitsøy kan sentralen kontrollere båter fra Bømlafjorden i nord til Jærens Rev i sør, og er hovedansvarlig for trafikken til og fra Kårstø gassterminal.
Det er mange år siden Kvitsøy hadde egen losbåt, men dirigering og administrasjon av losbåtene i Tananger og på Karmøy foregår nå fra sentralen på Kvitsøy.
Bowling under Asialekene 2014

Bowling under Asialekene 2014. Bowling var en av sportene under de 17. Asialekene som ble arrangert i Incheon i Sør-Korea. Det var åttende gangen som bowling var med på programmet i Asialekene. Bowlingturneringene ble avviklet i perioden 23. september til 2. oktober 2014. Det var i alt tolv turneringer, seks for menn og seks for damer. Det var 177 utøvere fra 19 nasjoner som deltok. Sør-Korea ble beste nasjon med sju gullmedaljer foran Japan med to.
Kine Hellebust

Biografi

Hellebust har arbeidet som skuespiller siden 1977, først ved Hålogaland Teater i Tromsø. Deretter arbeidet hun ved Tramteatret fra 1979 til 1984 og ved ABC-teatret (nå Edderkoppen) i Oslo i 1988. I 1989 stiftet hun AS Dameteater & Søn sammen med Liv Aakvik og Anne Nyutstumo hvor hun jobbet til 1994. I 1997 ble hun frilansskuespiller. Hun ble engasjert som dramatiker og skuespiller ved Nordland Teater (Mo i Rana) i 2008 til 2009. I 1999 gikk hun i regilære ved Nordisk Film AS i Oslo og NRK Troms i 2000, der hun også var medforfatter og instruktør for TV-serien Fia i Filmhuset (NRK Troms). Fra 1999 til 2001 satt hun i styringsgruppen for Verdikommisjonen. Fra 2001 til april 2009 satt hun i Kringkastingsrådet.
Hellebust har gått i mosaikklære hos bildekunstner Marit Bockelie (2012-13) og driver siden 2012 Fjæragalleriet i Malangen (Balsfjord) med egne grafiske bilder i tillegg til jobben som frilansartist.
Hun har blant annet hatt verv som nestleder/styreleder i Nordnorsk forfatterlag og sitter nå , og fra 2015 - 2018 som medlem i litterært råd i NBU.
Hellebust er medlem i Norske Barne- og Ungdomsbokforfattere (NBU), Norske Dramatikeres Forbund (NDF), Norsk Faglitterær- og oversetterforening (NFF), Norsk Forfattersentrum (NFS), Nordnorsk forfatterlag (Nnf), Musikernes fellesorganisasjon (Mfo), NOPA, GramArt og GRAMO, Norsk skuespilerforbund (NSF) Grafill og Foreningen Frie Fotografer (FFF).
Hellebust har deltatt i flere underholdningsprogram på fjernsyn, sist i 2014 i TV 2s danseprogram Skal vi danse.
Grønfjorden (Meløy)

Grønfjorden er et havområde i Meløy kommune i Nordland. Den ligger sørøst for øygruppa Grønna, som har gitt navn til fjorden, og nordvest for Ternholman og Rørstabben eller Rørstabbvær. Fjorden er rundt 10 kilometer lang, og går i retning sørvest – nordøst. Øst for Rødstabbvær ligger Stabbfjorden, mens Ternholmfjorden ligger sør for Ternholman. Fjorden er også en del av den sørligste delen av Vestfjorden.
Kalsholman fyr ligger på Ternholman. Ingen av holmene har bosetning.
Erling Holden

Faglig profil

Holden har i mer enn 20 år forsket på sammenhenger mellom transport, energi og miljø. Forskningen spenner over teknologisk-orienterte studier, planleggingsstudier og studier av sammenhenger mellom holdninger og atferd.
Siden 2000 har Holden en omfattende publikasjons- og foredragsvirksomhet innen området transport, energi og miljø. Han har nylig publisert en engelsk fagbok og en norsk populærvitenskapelig bok innen området. Han har dessuten publisert 15 artikler i internasjonale tidsskrifter og antologier, 16 artikler i norske tidsskrifter og mer enn 30 aviskronikker.
Siddharthnagar (distrikt)

Demografi

Ved folketellingen i 2011 var det 2 553 526 innbyggere i distriktet, mot 2 040 085 i 2001. Den urbane befolkningen utgjør 6,28 % av befolkningen.
Barn i alderen 0 til 6 år utgjorde 18,24 % i 2011 mot 21,32 % i 2001. Antallet jenter i den alderen per tusen gutter er 964 i 2011.
Stortingsvalget 1814

Forutsetningene

Ved kongelig reskript av 13. juni 1814 til biskopene, ble det pålagt menighetene å utarbeide manntall over de stemmeberettigede. For Nordlands amt og Finnmarkens amt skulle det avholdes valg straks etter utarbeidelsen av manntallet.
Mossekonvensjonens artikkel 1 bestemte 14. august 1814, at prins Christian straks skulle innkalle et overordentlig storting. Det ble laget en kongelig kunngjørelse 16. august, med møtedag bestemt til 7. oktober. Reskriptet ble sendt til stiftsamtmenn, amtmenn, og biskoper.

Politikk

Det første overordentlige storting vedtok novembergrunnloven i henhold til Mossekonvensjonen.

Resultater

Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.
Kvalvågen

Kvalvågen er en 8 km bred bukt på vestsiden av Storfjorden, mellom Heer Land, Nathorst Land og Torell Land på Spitsbergen, Svalbard. Bukta avgrenses i øst av Boltodden under Zingerfjella (652 m), og i sør av neset under Kostrinskijfjellet.
I botnen av bukta munner Strongbreen ut i havet. Fjellsidene er bratte i øst.
Kylie: La La La

Pocketbok-utgave

La La La var fullstendig omskapt for pocketbok-publikasjonen. Denne versjonen inneholdt nye bilder og en nytt forside. Boken ble oppdatert til å inkludere detaljer om hennes turne KylieFever2002, som fant sted etter utgivelsen av den første utgaven.
Maxwell Air Force Base

Maxwell Air Force Base er en av det amerikanske flyvåpens flystasjoner, og ligger nær Montgomery i Alabama i USA. Den er base for 42d Air Base Wing.  Navnet er gitt til minne om fenrik William C. Maxwell fra Atmore, Alabama.  
I 1910 anla Wright-brødrene en av verdens første flyskoler på dette stedet.  Basens hovedoppgave er fremdeles opplæring, og den huser Air University.  Under første verdenskrig ble basen leid av den amerikanske hæren og brukt som verksted.  Etter krigen kjøpte hæren basen, og under andre verdenskrig ble den brukt til opplæring av flymannskaper.  Mot slutten av krigen ble den en dedikert base for opplæring på firemotors fly, først B-24 Liberator og senere B-29 Superfortress.
Menn som har sex med menn

MSM som en konstruksjon

MSM er ikke avgrenset til små selvidentifiserte og synlige undergrupper av befolkningen, slik som menn i homomiljøer, mannlige sexarbeidere og dem med feminisert adferd og kjønnsbetonte identiteter (slik som kathoeyer i Laos og Thailand).
«Homofil» og «homoseksuell» henviser til en annen sosial identitet. «MSM» henviser til seksuelle forhold mellom menn enten de identifiserer seg med sammekjønnet seksuell drift eller ei. «Homoseksualitet» på den annen side, refererer til mer enn det seksuelle forholdet og kan strekke seg til videre forhold med det samme kjønn, livsstil, seksualitet, og så videre.
Det er ingen homogenitet i MSM-befolkningen utover at den omhandler biologisk voksne mennesker av hankjønn (menn), såvel som ungdommer (gutter). 
Det er viktig å legge vekt på at konseptet med MSM som en adferdskategori maskerer mangfoldet og kompleksiteten av hankjønn-hankjønn-sex. I deres vurdering av kunnskapen om de seksuelle nettverk og oppførsler til menn som har sex med menn i Asia, har forfatterne observet at bruken av MSM som en kategori ikke alltid fungerer. Utfra det materialet de har gått igjennom er det ikke noen klart identifiserbar gruppe av menn som kan gis merkelappen MSM i noen av de undersøkte landene.
«Litteraturen avdekker at det ikke finnes noen sosiale eller egendefinerte grupper av menn som passer inn i en altomfavnende MSM-kategori. Det gjennomgangen viser er at de bare er menn!! Fiskere, studenter, fabrikkarbeidere, militære rekrutter, lastebilsjåfører og menn som selger sex, og så videre: alle disse kategoriene av menn lar seg finne i de undersøkelser og programmer som er gjennomgått.» (Dowsett, Grierson og McNally)
Adolf von Harnack

Bakgrunn

Adolf von Harnack var født i nåværende Tartu der hans far innehadde et professorat i pastoralteologi. Han studerte ved det lokale universitet 1869-1872 og siden ved universitetet i Leipzig, der han tok sin eksamen og straks etter, i 1874, begynte å forelese som Privatdozent.

Teolog

Disse forelesninger, som behandlet emner som for eksempel gnostisismen og Åpenbaringsboken i Det nye testamente, vakte stor oppmerksomhet, og i 1876 ble han utsett til  professor extraordinarius. Samme år begynte han publiseringen, sammen med Oscar Leopold von Gebhardt og Theodor Zahn, av en utgave av verker av de apostoliske fedre, Patrum apostolicorum opera - en mindre utgave som kom ut i 1877.
Adolf von Harnack var professor i kirkehistorie ved blant annet universitetet i Marburg 1886-1888 og deretter ved universitetet i Berlin. Hans rikholdige produksjon er konsentrert om urkristendommen og den gamle kirke.
Påvirket av Albrecht Ritschl engasjerte von Harnack seg for et konsekvent historisk syn på kristendommen. I dogmedannelsen så han en fremmedgjørelse av Jesu budskap ved innflytelse fra hellenistisk spekulasjon. 
I sine berømte forelesninger om «Kristendommens vesen» (1900) avdogmatiserte Harnack den kristne tradisjon til fordel for «den etiske kjerne  i Jesu budskap, nemlig den aktive tro på  «menneskesjelens uendelige værdi».
Diskusjonen omkring von Harnacks tese pågikk i atskillige tiår. Den fikk etterhvert så meget faglig motbør at den ikke står sterkt i vitenskapelig sammenheng, men den preger mange populærfremstillinger.
Adolf von Harnack ble i 1890 medlem av det tyske vitenskapsakademi og ble innvalgt som medlem av Kungliga Vetenskapsakademien i Sverige i 1908.
Militærmuseet i Beijing

Militærmuseet i Beijing (kinesisk: 中国人民革命军事博物馆, pinyin: Zhōngguó rénmín gémìng jūnshì bówùguǎn, «Militærmuseet for det kinesiske folks revolusjon») er et museum som har historien til kommunistpartiets Folkets frigjøringshær som sitt spesialfelt. Den følger hæren fra 1927 og fremover til nåtiden. I samlingene befinner det seg blant annet avbildninger fra Mao Zedong fra hans yngre år, sosialrealistisk kunst, og noen erobrede amerikanske stridsvogner fra Koreakrigen.
Byggverket er ett av de ti store bygninger, et gedigent byggeprosjekt i Beijing i forbindelse med tiårsdagen for Folkerepublikkens fødsel den 1. desember 1949.
Boksing under Panamerikanske leker 1991

Boksing under Panamerikanske leker 1991 Boksing var en av flere sporter under de ellevte Panamerikanske leker som ble arrangert i Havanna på Cuba fra 2. til 18. august 1987. Det var totalt 11 vektklasser, kun for menn, og Cuba ble beste nasjon med elleve gullmedaljer foran USA med en. Bokseturneringen var også kvalifisering til Sommer-OL 1992 i Barcelona, de to beste i hver vektklasse fikk OL-billett.
International Harvester

International i Norge

IH ble importert til Norge fra 1926 av Osmond Motor A/S. Allerede i 1922 ble de første kjøretøyer av merke IH registrert i Norge, men importfirmaet A/S International Harvester Company var opptatt av markedet for landbruksmaskiner, dermed skulle organiserte import av lastebiler skje i regi av det nye firmaet dannet av Johan Martin Osmundsen, som hadde flere års erfaring som bilforhandler i USA fra 1904 til 1921.
Mange andre bilimportører i perioden bygde norskutviklede 7-seters drosjekarosserier på amerikanske personbilrammer, og Osmond Motor gjorde et forsøk på IHs varebilrammer. I begynnelsen importerte Osmundsen chassiser fra USA, fram til 1930 var S-serien tilbudt overfor kundene som stort sett var flåtekunder som trengte komplette bilflåter. I 1934 kom C-serien, og tre år senere den moderne D-serien. Skabo Jernbanevognfabrikk A/S på Skøyen sto for byggingen. Det ble også bygget drosjekarosserier til IH i Skien og Bergen. Det totale antallet ble på rundt 100 biler bygget i årene 1934–1938. I 1938 avslørte registeringsarkivet at det var 114 registrerte kjøretøyer av merke IH solgt i dette året.
Osmond Motor A/S hadde et ganske bredt tilbudslager av ulike kjøretøyer fra IH, og D-serien var en suksess i det lite markedet i Norge med et moderne og strømlinjede utseende. I slutten på 1930-tallet var IH også tidlig ut i Norge med fremskutte lastebiler, dvs. bulldog-lastebiler med førerhus reist over drivakselen. Bergen kommune anskaffet seg seks slike chassis av type D-300, for bruk som renovasjonsbiler.
Etter krigens slutt i 1945 ble det norske markedet dels lukket for International, ettersom Osmond Motor ikke lenge fikk flåtekunder slik at kundegrunnlaget dermed besto av mindre bedrifter, enbilseiere og spesialnisjemarked som brannbil. Det forbedret seg i 1960-årene da firmaet utvidet tilbudsprogrammet ved å importere anleggsmateriell fra andre produsenter, slik at produktprogrammet for International var ganske bredt inkludert industritraktorer og motor. Men tendensen siden krigen var for sterk, man ble etter hvert redusert til nisjemodeller som lette lastebiler, mellomstore Loadstar lastebiler, brannbiler og ambulanser. I 1975 ble de lette lastebilene sløyfet fra modellprogrammet, og dette var slutten på lastebilsalget i Norge. I 1976 ble de siste fem International lastebiler registrert, og Osmond Motors samarbeid med International opphørt.
Seboreisk eksem

Utbrudd

Symptomer på seboreisk eksem skjer gradvis og de første tegnene er vanligvis flassende hud i ansiktet og hårbunnen. Disponerte voksne har i perioder utbrudd som kan være lokalisert til hodebunnen, og vanligvis overalt på ansiktshuden, som bak ørene og i områder hvor det er hudfolder. Hudflakene som flasser av kan være gule, hvite eller gråaktig. Huden i nærheten av øyenvippene kan også flasse og bli røde, på pannen, ved siden av nesten, og på brystet og den øverste delen av ryggen. Øreganger kan være affisert. Alvorlighetsgraden varierer fra mild flassing i hodebunnen til rødt, flassende, noe fetlig, symmetrisk eksem til ansiktet, og brystet og ryggen kan være affisert. Sykdommen kan ligne på kontaktallergi og diskoid lupus erythematosus.

Forløp

Sykdommen kan forverres om vinteren og i perioder med psykisk stress. Den kan bedres av sollys. Gjærsoppen Pityrosporum ovale, som finnes i den mikrobielle hudfloraen, er en forverrende faktor. Hos seborreikere gir den fete huden gode vekstforhold for soppen slik at denne finnes i større mengder. Dette gir irritasjon av huden. Behandling rettet mot soppen bedrer sykdommen.

Behandling

Milde kortisonkremer med soppdrepende midler bedrer tilstanden. Disse brukes i 5-10 dager. Sterkere steroider kan gi steroidakne. Soppdrepende salve basert på ketoconazol brukes også. Soppdrepende sjampo kan brukes til hodebunnen. Hos de fleste har sollys god effekt.
Gjerdrum ungdomsskole

Skolebygget

Det nye skolebygget ble tatt i bruk 19. august 2009, og offisielt åpnet 20. oktober samme år. Bygget er på 4 000 kvm, og er tegnet av Kristin Jarmund Arkitekter AS. Totalentreprenør var Backe Romerike (Het da Agathon Borgen AS).
18. juni 2010 ble skolen tildelt Statens byggeskikkpris 2010.
Det er et delvis åpent skolebygg, men med tydelig atskilte områder for trinnene. Innen hvert trinnområde er det et lukket rom, et halvåpent rom, et åpent arbeidsområde og et auditorium. I tillegg kommer grupperom og arbeidsrom for lærerne.
Bruk av latinske navn er gjennomgående i bygget, og det er egne avdelinger for mat og helse (Culina), musikk (Musica), kunst og håndverk (Creo) og naturfag (Scientia). Det er kantine (Campus) og administrasjonfløy, og ungdomshuset har fått sine egne lokaler (Juventa). Auditoriene har også latinske navn, hvor Theatrum er på åttende trinn, Forum på niende og Colosseum er på tiende trinn. Auditoriene blir større ettersom hvilket trinn du går i, da Colosseum er størst. Elevene har hvert sitt skap i garderobeområdet, og hver sin bokskuff inne i baseområdet.

Uteområdet

Uteområdet som er tegnet av Østengen og Bergo AS Landskapsarkitekter MNLA, innbyr til elevaktivitet og det er blant annet basketballbane, volleyballbane, løpebaner, hoppegrop, bordtennisbord, slangebenk, svermestier, amfi og sandvolleyballbane. I Atrium er det sittebenker og utescene.
Hjemsøkt

Handling

Dr. David Marrow (Liam Neeson) har klart å overtale tre personer til å delta i et prosjekt som tilsynelatende skal handle om deres søvnproblemer. Det de ikke vet, er at Dr. Marrow i virkeligheten skal gjøre en studie av menneskelig frykt, og har derfor plassert forsøkspersonene i en gammel herregård i Massachusetts, som ifølge lokalbefolkningen skal være hjemsøkt. Der får de etterhvert kjennskap til den fryktelige hemmeligheten til den forrige eieren og snart begynner en av dem å få ubehagelige besøk nattestid. Påstandene om at det enorme godset skal være hjemsøkt viser seg høyst reelle, og for en av dem ender det skjebnesvangert. De andre kommer styrket ut av huset gjennom konfrontasjoner med sin egen frykt.

Om filmen

De britiske storgodsene Harlaxton Manor og Belvoir Castle i Lincolnshire, England ble i hovedsak benyttet som innspillingssted. Opptakene ble gjort i perioden november 1998 til april 1999.

Anmelderne

Den ble dårlig mottatt av kritikerne, noe som gjenspeiles i at den har fått 17% på Rotten Tomatoes (2014). Den fikk imidlertid god omtale av den amerikanske filmanmelderen Roger Ebert som gav den tre av fire stjerner.
Den fikk heller ingen god omtale av de norske anmelderne. Dagbladet, Dagsavisen og FilmMagasinet gav den terningkast to, mens VG og Aftenposten gav den tre. Dagbladets anmelder skrev følgende: «Mens originalen byr på en slags intelligens midt i den huslige galskap, varter De Bont («Speed 2») opp med - effekter. De er for så vidt gode, men skremmende er de ikke».

Publikum

Hjemsøkt ble en moderat publikumssuksess, spesielt i USA. Den innbrakte $177,3 millioner på verdensbasis, hvorav $91,4 millioner i USA alene. Den havnet dermed på en 22.-plass over de mest innbringende filmene på verdensbasis i 1999 og 23.-plass i USA. Produksjonskostnadene var på rundt $80 millioner.
Norsk Medisinaldepot

Apotek

Norsk Medisinaldepot AS eier Vitusapotek, som har over 200 apotek fordelt over hele landet. Norsk Medisinaldepot AS står i tillegg bak det frivillige kjedekonseptet Ditt Apotek som er privateide apotek.
Polysomnografi

Tolkning og presentasjon av resultatet

Registreringen deles inn i seksjoner på vanligvis 20 eller 30 sekund.  Deretter presenteres resultatet ofte som et såkalt hypnogram/dormogram:

Indikasjoner og anvendelsesområde

Polysomnografi utføres dels innen forskning og dels som en del av søvnmedisinske utredninger av pasienter med søvnforstyrrelser.  Den brukes til utredning av parasomnier og hypersomnier samt søvnapné.
Trinidad og Tobagos regioner og kommuner

Tobago

Tobago er styrt lokalt av Tobago House of Assembly (THA).
Tobago var historisk delt inn i syv menigheter (Saint Andrew, Saint David, Saint George, Saint John, St. Mary, Saint Patrick og Saint Paul). I 1768 hadde hver menighet på Tobago nominert representanter til Tobago House of Assembly. Den 20. oktober 1889  gjennomførte den britiske kronen en kongelig resolusjon, som gjorde Tobago til en avdeling av Trinidad, og dermed sluttet de å ha lokale myndigheter på Tobago, og dannet en koloniregjering.
I 1945 da fylkeskommune-systemet ble innført, ble Tobago gitt som ett enkelt fylke til Trinidad.
I 1980 ble det gjort bestemmelser for at Tobago House of Assembly skulle gjenopplives som en enhet som gir lokale myndigheter i Tobago. Under det gjenopplivede systemet, består Tobago av 12 lokale valgdistrikter, hvor hvert distrikt velger en representant til THA.
Cotton Mather

Bakgrunn

Cotton Maher var sønn av Increase Mather, nevø av Samuel Mather og barnebarn av John Cotton og Richard Mather, som alle var ledende skikkelser i den annen henholdsvis første generasjon puritanere i Boston. Mather tok eksamen ved Harvard i 1678, etter tre års studier, bare 15 år gammel.

Virke, forfatterskap

Han ble siden assisterende pastor ved Old North Church i Boston. Han ble ikke fullverdig pastor i kirken før etter at faren døde i 1723.
Han forfattet mer enn 450 bøker og småskrifter som ble allment spredd og gjorde ham til en av de mest innflytelserike religiøse ledere i Nord-Amerika. Han oppfordret andre- og tredjegenerasjonspuritanere, hvis slekt hadde forlatt England og reist til koloniene i New England, for finne tilbake til puritanismens teologiske røtter. 
Mather var venn med flere av dommerne under hekseprosessene i Salem i 1692 og ga dem rådet å legge vekt på såkalte spektrale (åndelige) bevis, det vil si det som de personene som ble ansett for å ha blitt utsatt for hekseri så i sin syner, men som var usynlig for andre mennesker. Da Mather senere skrev om rettssaken i sin bok Wonders of the Invisible World forsvarte han domstolens opptreden, til tross for at opposisjonen stort sett var motstander av den. I Magnalia Christi Americana forsøkte han derimot å nedtone sin rolle i saken.
Mather var veldig innflytelsesrik i sekulære kretser, samtidig som han nøt stor respekt i de religiøse og åndelige. Da den engelske kongen Jakob II ble avsatt i 1688 var Mather en av lederne for et vellykket opprør mot kongens guvernør i New England, Edmund Andros.
Mather hadde også innflytelse på den tidige amerikanske naturvitenskapen. I 1716 gjennomførte han, som et resultat av observasjoner av ulike variasjoner av mais, et av de første eksperimentene med hybridisering av planter. Han gjorde også en viktig innsats for folkhelsen i de amerikanske koloniene i kampen mot kopper. 
Mathers store verk Magnalia Christi Americana regnes som hovedverket blant historieskrivingen i New England. 
Av Mathers tre koner og sju barn overlevde bare en kone og to barn ham. Mather ble begravd på Copp's Hill.

Cotton Mather i skjønnlitteratur

Cotton Mather nevnes i forskjellige skjønnlitterære sammenhenger, som for eksempel i flere av H.P. Lovecrafts fortellinger, vanligvis i sammenheng med hekseprosessene i Salem.